|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** A tanulók átismétlik az utazással, turizmussal, gazdasággal, életmóddal kapcsolatos kifejezéseket és tudásukat elmélyítik. A tanulók fejlesztik a különböző mondatszerkezetek használatával (kérdő és kijelentő mondatok) beszéd és íráskészségüket. A számítógépes feladatok megoldásával fejlesztik a digitális kompetenciájukat a tanulók. Az egyes feladatok csoportban történő megoldása fejleszti a tanulók együttműködését és kritikai gondolkodását. Az óra több tantárgyi kapcsolódással bővíti a tanulók földrajzi és informatikai ismereteit. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 3 perc | Előkészítés:  Jelentés, adminisztráció | A hetes angol kérdésekre válaszol. *(What day is it today? Who is absent? How are you? …)* | A tanár kitölti az elektronikus naplót, szükség esetén a hiányzókat regisztrálja. | Frontális munka  Egyéni munka | Tanári számítógép, Elektronikus napló | Elektronikus napló hiányában papír alapú napló használata |
| 5 perc | Célmeghatározás  Cél: a meglévő szókincs aktiválása, az utazással, turizmussal kapcsolatos szókincs átismétlése | A tanulók megoldják a csoportba rendezés játékot. A megfelelő témához helyezik a szavakat, kifejezéseket. (Csoportok: Preparation, Accommodation, Sightseeing)  A gyorsabban haladó tanulók megoldják a párkereső játékot.  A tanulók válaszolnak a tanár által feltett kérdésekre. | A tanár megadja a *Learning apps* feladat elérhetőségét. Technikai segítséget nyújt, ha szükséges.  Ellenőrzés opcionális. Tanulói laptopok hiánya esetén: Kivetíti projektorral a *Learning apps 1.* csoportba rendezés játék feladatát.  Ellenőrzés opcionális. Tanulói laptopok hiánya esetén: Kivetíti a *Learning apps 2.*  párkereső játék feladatát.  A tanár elmondja, hogy részben az utazás, turizmus lesz az óra témája.  A tanár kérdéseket tesz fel a diákoknak, egy-egy diákot felszólít.  Kérdések: *Do you travel a lot? Do you check your destination before you set off? What do you check before you start your journey?* | Egyéni munka  Frontális munka | Projektor  Tanulói laptopok  Learning apps 1. feladat  *Csoportba rendezés-Tourism*  [*https://learningapps.org/display?v=px84fx2in18*](https://learningapps.org/display?v=px84fx2in18)  Learning apps 2. feladat  *Párkereső-Tourism* 2 <https://learningapps.org/4967799> | Online szótár használata segítségképp: <https://www.ldoceonline.com/>  Megoldás:  *Ango\_10\_evf\_A2\_18\_tmcs\_sanyag4\_MS.pdf*  *Megoldás: go-on a trip, book-a plane ticket, board-a plane, check-the arrival time, do-some research, visit-a museum, fill in – a check-in form, check in-to a hotel, go through-customs, respect-local customs* |
| 6 perc | Ráhangolódás  Cél: a meglévő szókincs aktiválása, a gazdasággal, életmóddal kapcsolatos szókincs átismétlése  Tantárgyi kapcsolódás: Földrajz | A tanulók megoldják a párkereső játékot Jeruzsálem gazdaságával, az ott élő emberek életmódjával kapcsolatosan. | A tanár megadja a *Learning apps 3.* feladat elérhetőségét. Körbejár és ellenőriz, valamint technikai segítséget nyújt, ha szükséges.  Kivetíti a *Learning apps 3.* párkereső játék feladatát, amit a tanulók megoldanak miközben egy-egy jelentkező diákot felszólít a tanár, aki mond egy-egy megoldást. Majd a tanár elmondja, hogy részben az gazdaság, életmód lesz az óra témája. | Egyéni munka  Frontális munka | Projektor  Tanulói laptopok  *Learning apps 3.* feladat *Párkereső-Jerusalem-What do you know about the city?* <https://learningapps.org/5417831> | Online segítség a <https://en.wikipedia.org/wiki/Jerusalem> oldal  Internet és tanulói laptop hiánya esetén a *Ango\_10\_evf\_A2\_18\_tmcs\_sanyag1\_MS.pdf* használata. Kifejezések szétdarabolása és kiosztása a tanulóknak ülésrend szerint párokban. |
| 8 perc | Mondatalkotás  Cél: Gyakorlás-kérdésfeltevés, mondatszerkesztés, információk felhasználása, együttműködés fejlesztése | A tanulók 4 csoportot alkotnak. Csoportlétszám és az ülésrend szerint 3-4 fős, lehetőleg heterogén csoportban dolgoznak. Körbe adják az óramutató járásának megfelelően, amire mindenki egy –egy mondatot ír.  2-2 csoport dolgozik ugyanazon a feladattípuson.  1. és 2. csoport egy-egy papírlapra az előző feladatban összeillesztett kifejezésekből kérdéseket alkot a városra vonatkozóan.  3. és 4. csoport egy-egy papírlapra az előző feladatban összeillesztett kifejezésekből egész mondatos kijelentő mondatokat alkot.  Kb. 5 perc elteltével az 1. csoportból felolvassa egy tanuló az első kérdést, a 3. csoportból válaszol rá egy tanuló. Majd a 2. csoportból olvassa fel a kérdést egy tanuló és a 4. csoportból ad rá választ egy diák. És így tovább. | A tanár elmondja, ismerteti a feladatot, sétál a csoportok között, felügyeli a munkát, segít, ahol szükséges. Figyeli, hogy valóban az óramutató járásával halad a feladatmegoldás, hogy mindenki sorra kerüljön.  A tanár javítja az esetleges nyelvtani hibákat. | Csoportmunka  Kerekasztal módszer\* | A csoportok számának megfelelő számú papírlap. | *Javaslat*:  Papírlap helyett közös *Google dokumentumban* is dolgozhatnak a tanulók, majd a végén összemásolva egy kérdés-válasz dokumentum keletkezik.  Megoldás:  *Ango\_10\_evf\_A2\_18\_tmcs\_sanyag2\_MS.pdf* |
| 15 perc | Prezentációkészítés  Cél: Digitális kompetencia fejlesztése, információk feldolgozása, együttműködés fejlesztése  Tantárgyi kapcsolódás: Informatika | A tanulók továbbra is 3-4 fős csoportokban dolgoznak. A feldolgozott adatokból egy legalább 5 diás prezentációt készítenek a *Google Diák* alkalmazással ügyelve a tartalomra és a formára. | A tanár ismerteti a feladatot, sétál a csoportok között, felügyeli a munkát, segít, ahol szükséges. Irányítja a megosztási beállításokat. | Csoportmunka | Tanulói laptop  Internet  *Google account*  *Google Diák\** | *Differenciálás*:  Informatikában kellően jártas csoportok esetén a [Prezi.com](https://prezi.com/)  online prezentációkészítővel is lehet dolgozni. |
| 5 perc | Ellenőrzés, összegzés | A tanulók megosztják az elkészült munkákat egymással és a tanárral, hogy ki tudja vetíteni ellenőrzés céljából.  Csoportonként egy-egy diák bemutatja a várost a prezentáció alapján. Ha a szóvivő elakadna előadás közben a többiek kérdésekkel segítik.  A mellékelt szempontsor alapján értékelik a csoportok az egyes prezentációkat. | A tanár kivetíti a vele megosztott prezentációkat és a többi csoporttal közösen értékelik a prezentációkat tartalom és külalak, kinézet alapján.  Kiosztja az értékelő lapokat diákonként annyi példányban, ahány csoport van. | Frontális  Csoportmunka | Projektor  Elkészült Google Diák prezentációk  Értékelő szempontsor  *Ango\_10\_evf\_A2\_18\_tmcs\_sanyag3\_MS.pdf* | *Időhiány esetén:* A megosztott prezentációkat, az egyes tanulók önállóan tekintik át. |
| 3 perc | A házi feladat – írásban  Cél: a tanult kifejezések alkalmazása, íráskészség fejlesztése | A tanulók írjanak leírást egy olyan városról, ahol már jártak *Google Dokumentum*ban és osszák meg a tanárukkal. | A tanár megköszöni a tanórai munkát és elmondja, hogy mi a házi feladat | egyéni | nincs | A diákok otthoni számítógép vagy Internet hiánya esetén, papír alapon is beadható a házi feladat. |